12/07/2019 | Administración LocalMunicipal
Laxe
Bases que rexerán a convocatoria do proceso selectivo para a contratación laboral temporal de dous (2) informadores turísticos para a atención das oficinas municipais de información turística nos meses do verán do ano 2019 [2ª convocatoria]

É obxecto desta convocatoria a contratación laboral temporal, a través do proceso de selección de oposición libre de tres persoas para realizar as tarefas de información turística nos diferentes espazos municipais de información turística do Concello de Laxe, de conformidade co disposto: - No Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. - Na lei 7/1985, de 2 de abril, reguladora das bases de réxime local. - No Real Decreto Lexislativo 781/1986, de 18 se abril, polo que se aproba o texto refundido das disposicións legais vixentes en materia de réxime local. - No Decreto Lexislativo 1/2008, de 13 de marzo, polo que se aproba o texto refundido da Lei da Función Pública de Galicia. - No Real Decreto 2720/1988, de 18 de decembro. - No texto refundido da Lei do Estatuto dos Traballadores, aprobado por Real Decreto Lexislativo 1/1995, de 24 de marzo. E demais disposicións de pertinente aplicación. O Concello de Laxe acóllese aos programas da Axencia Turismo de Galicia e da Deputación Provincial da Coruña para a contratación do persoal para as súas oficinas municipais de turismo. En atención ao programa da Axencia de Turismo de Galicia, contratarase a unha persoa por un período que abrangue desde a sinatura do contrato ata o 15 de setembro. O contrato asinado non poderá ser prorrogado. E en atención ao programa da Deputación Provincial da Coruña, contratarase a unha persoa por un período de 4 meses (período de catro meses consecutivos contados desde a sinatura do contrato e dentro do ano 2019). O contrato asinado non poderá ser obxecto de prórroga ou renovación. Posto que os requisitos en canto á titulación varían segundo o organismo convocador, as persoas aspirantes poderán acollerse ao programa ou programas nos que reúnan os requisitos mínimos. O salario e o proceso selectivo será igual para os dous postos que se convocan. O contrato formalizarase baixo a modalidade de duración determinada, por obra ou servizo determinado, a tempo completo, en horario que se distribuirá segundo as necesidades e organización do servizo, en quendas de mañá e/ou de tarde, tódolos días da semana, cos descansos que regulamentariamente correspondan. Tendo en conta o obxecto do contrato, a prestación dos servizos realizarase dende a súa formalización e ata o 15/09/2018 no caso de programa da axencia Turismo de Galicia, mentres que para o programa da Deputación Provincial da Coruña o período abrangue desde a formalización do contrato por un período de catro meses consecutivos sempre dentro do ano 2019. As retribucións salariais brutas mensuais serán de 1.092,41 € que se distribuirán en salario base 936.35€ e 156,06 € de prorrata de paga extra. A función básica dos dous informadores turísticos será a de orientar e proporcionar a información adecuada aos usuarios do Departamento de turismo co obxecto de facilitarlle a viaxe e a estancia no noso concello e no xeodestino da Costa da Morte, así como enriquecer a súa experiencia turística. As tarefas comúns a desenvolver polos dous informadores serán as seguintes: · Organizar e utilizar os recursos necesarios para prestar o servizo de información turística. · Organizar e difundir a información no departamento de Turismo. · Coordinar o seu traballo con outros informadores do xeodestino e con outros empregados deste concello a fin de poder proporcionar toda a información sobre a zona e os itinerarios ou rutas de interese. · Clasificar o material de apoio informativo (mapas, folletos, documentación sobre rutas, museos, medios de transporte, etc.) e o material publicitario das actividades, do servizo de aloxamento e restauración e doutros servizos complementarios. · Ter actualizada en cada momento a información que se facilite aos usuarios do servizo. · Atender e informar aos visitantes. · Recoller as impresións, suxestións e queixas dos visitantes, e transmitirllas ao alcalde ou ao Concelleiro Delegado de Comercio, Hostalería e Turismo, para conseguir a mellora continua do servizo e da súa imaxe. · Garantir a utilización da lingua galega na prestación do servizo (rótulos, documentos, paneis…) xunto co resto das linguas que se considere utilizar para mellorar a calidade do servizo. · Calquera outra que a alcaldía ou a concellería delegada lle encomende relacionadas directamente co servizo de información turística. Ademais para aqueles que opten polo Programa da Axencia Turismo de Galicia deberán tamén: - Realizar unha memoria sobre as actividades levadas a cabo ou algún aspecto relacionado co sector turístico no municipio. - Colocar nun cartel suficientemente visible ao público, na súa publicidade ou na información que xeren, o logo de Turismo de Galicia. E os que opten polo programa da Deputación Provincial da Coruña deberán: - Realizar os seminarios de formación en temas relacionados co turismo que puidese impartir a Deputación, co obxecto de mellorar a calidade dos servizos que se han prestar. - Colocar en lugar visible a imaxe corporativa da Deputación, así como o horario e localización do resto de oficinas que funcionan no xeodestino no que estean enmarcados. Para tomar parte neste proceso selectivo, os/as aspirantes deberán reunir os seguintes requisitos, segundo o programa ao que se acolla: A) Requisitos específicos do Programa da Axencia Turismo de Galicia: 1.- Estar en posesión (ou en condicións de obtelo na data en que remate o prazo de presentación de instancias) dalgún dos seguintes títulos: - Técnico superior en Información e Comercialización Turística. - Técnico superior en Guía, Información e Asistencia Turística. - Técnico en Empresas e Actividades Turísticas. - Grao ou diplomado/a en Turismo ou equivalente homologado. - Habilitación de Guía de turismo. - Certificado de profesionalidade de Promoción Turística Local e Información ao Visitante (HOTI0108). A titulación deberá acreditarse mediante documento oficial expedido polo organismo competente. No caso de titulacións obtidas no estranxeiro deberase estar en posesión (na mesma data do remate do prazo para presentar as instancias) da credencial que acredite a súa homologación, expedida polo organismo competente.2.- Como medida de fomento do emprego, o persoal deberá figurar como desempregado no Servizo Público de Emprego de Galicia. Este requisito debe cumprirse tanto no momento da solicitude como no momento da contratación. B) Requisitos específicos do Programa da Deputación Provincial da Coruña: 1.- Estar en posesión ou en condicións de obter á data de finalización do prazo de presentación de solicitudes, dalgún dos seguintes títulos: - Técnico superior en Guía, Información e Asistencia Turística ou equivalente. - Técnico en Empresas a Actividades Turísticas ou equivalente. - Grao ou diplomatura en Turismo ou equivalente homologado. - Grao ou licenciatura en Historia da Arte. - Grao ou licenciatura en Humanidades. - Grao ou licenciatura en Xeografía e Ordenación do Territorio. - Grao ou licenciatura en Historia. A titulación deberá acreditarse mediante documento oficial expedido polo organismo competente. No caso de titulacións obtidas no estranxeiro deberase estar en posesión (na mesma data do remate do prazo para presentar as instancias) da credencial que acredite a súa homologación, expedida polo organismo competente. C) Requisitos xerais a ambos programas: 1. Ter a nacionalidade española. Tamén poderán participar os nacionais dos Estados membros da Unión Europea, o cónxuxe dos españois e dos nacionais doutros Estados membros da Unión Europea, calquera que sexa a súa nacionalidade e sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinte un anos ou maiores de dita idade dependentes; as persoas incluídas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores; e os estranxeiros con residencia legal en España.2. Ter cumpridos 16 anos de idade e non exceder, no seu caso, da idade máxima de xubilación forzosa.3. Segundo o artigo 51 da Lei 2/2015, de 29 de abril, do emprego público de Galicia, para darlle cumprimento á normalización do idioma galego na administración pública, incluirase un exame de galego, agás para aqueles aspirantes que acrediten o coñecemento da lingua galega conforme a normativa vixente, mediante a presentación do certificado Celga 3 ou Iniciación á lingua galega como mínimo. (Requisito que deberá acreditar coa presentación da copia do mesmo). 4. Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. A estes efectos, establécese a igualdade de condicións das persoas con discapacidade cos demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo Tribunal Cualificador medidas e medios para a realización das probas, de forma que gocen de igualdade de oportunidades cos demais participantes. A condición de discapacidade e a súa compatibilidade acreditarase con certificación expedida polo organismo competente.5. Non incorrer en causa de incompatibilidade ou de incapacidade, conforme á normativa vixente.6. Non haber sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que houbese sido separado ou inhabilitado. No caso de ser nacional doutro Estado, non acharse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. Tódolos requisitos esixidos nesta Base deberanse cumprir polos aspirantes na data en que remate o prazo de presentación de instancias e mantelos ata o momento da formalización do contrato. Será nulo o nomeamento dos que estean incursos en causas de incapacidade específica conforme á normativa vixente.1.- As solicitudes para participar neste proceso selectivo axustaranse ao modelo que figura no Anexo I desta convocatoria e deberán presentarse no Rexistro Xeral do Concello no prazo de 5 días hábiles contados a partir do día seguinte á publicación desta convocatoria no Boletín Oficial da Provincia da Coruña. As presentes bases tamén se publicarán a efectos informativos na páxina Web municipal e no taboleiro de anuncios municipal. As instancias tamén se poderán presentar na forma que determina o artigo 16.4 da Lei 39/2015, do 1 de outubro, de Procedemento Administrativo Común das Administracións Públicas. Non obstante, neste último caso, os solicitantes deberán adiantar un xustificante de ter presentado a solicitude, debidamente rexistrada dentro do prazo de presentación de instancias, a través de calquera medio que permita deixar constancia (fax, e-mail, telegrama.), que deberá ter entrada no Rexistro do Concello antes de que remate o prazo e hora fixados como o último día para a presentación de solicitudes (número de fax do Concello de Laxe 981 728 025, e-mail do Concello: correo@laxe. es). Aquelas solicitudes que se presenten fóra do prazo establecido a tal efecto, quedarán excluídas do proceso de selección. Os aspirantes con algunha discapacidade terán que indicalo na solicitude, acompañada da correspondente documentación acreditativa da discapacidade. Así mesmo, terán que solicitar as posibles adaptacións de tempo e medios para a realización dos exercicios nos que esta adaptación sexa necesaria. Así mesmo os aspirantes deberán indicar na instancia a que programa se acollen, se ao programa da Axencia de Turismo de Galicia, ou ao da Deputación Provincial da Coruña, ou a ámbolos dous. O proceso selectivo será igual para ámbolos dous programas, aínda que os aspirantes deberán reunir as condicións xerais establecidas para os dous programas, e mais as específicas de cada programa ao que se presenten.2.- Á instancia unirase inescusablemente con carácter xeral: a) Fotocopia do documento nacional de identidade ou documento identificativo. b) Fotocopia da titulación académica esixida para participar na convocatoria segundo ao programa a que se opta.3.- Os aspirantes que non posúan a nacionalidade española e sexan nacionais dun Estado membro da Unión Europea, con dereito a participar nalgún proceso selectivo, deberán presentar unha fotocopia do Pasaporte ou documento que acredite a súa identidade e nacionalidade. De se-lo caso, tamén presentaran os documentos que confirmen o vínculo de parentesco e o feito de vivir a expensas ou estar a cargo dunha persoa nacional doutro Estado co que teña o dito vínculo. Así mesmo, deberán achegar unha declaración xurada ou promesa da dita persoa de que non está separado de dereito do seu cónxuxe e, de se-lo caso, do feito de que o aspirante vive ás súas expensas ou de que está ó seu cargo. Os demais aspirantes estranxeiros, xunto coa fotocopia do seu pasaporte en vigor, deberán acompañar copia do documento que acredite que están habilitados a residir e a poder acceder sen limitación ó mercado laboral en España. Só para os aspirantes que opten polo programa de Axencia Turismo de Galicia deberán presentar ademais un certificado | documento conforme consta inscrito/a como demandante de emprego no Servizo Público de Emprego de Galicia, tal e como consta na base terceira. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria.4.- Os erros de feito que puideran advertirse poderán ser emendados en calquera intre, de oficio ou a petición do interesado.5.-Os aspirantes quedan vinculados ós datos que fagan constar nas súas solicitudes, podendo demanda-la súa modificación mediante escrito motivado, dentro do prazo establecido no punto 1 desta base para a presentación de solicitudes, transcorrido o cal non se admitirá ningunha petición desta natureza.1.-Rematado o prazo de presentación de instancias o Alcalde-Presidente do Concello ou Concelleiro en quen delegue ditará resolución aprobando a lista de aspirantes admitidos e excluídos, con indicación, se é o caso das causas de exclusión. Esta resolución publicarase no Taboleiro de Anuncios da Casa do Concello e será determinante para os efectos de posibles impugnacións e recursos, de conformidade co previsto na lei. A resolución pola que se aproba a lista provisional de admitidos/as e excluídos/as será definitiva no caso de non haber excluídos/as. Nesta resolución indicarase os que acceden polo programa da “Axencia Turismo de Galicia” e os que acceden polo programa da “Deputación Provincial da Coruña”. 2.- No caso de habelos, os aspirantes excluídos, así como os omitidos na relación de admitidos ou excluídos disporán dun prazo de 2 días hábiles contados a partir do seguinte ó da publicación da resolución no Taboleiro de Anuncios do Concello, para presentar as reclamacións oportunas ou emendas de defectos. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Os aspirantes que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos da realización das probas. De non se presentaren reclamacións dentro deste prazo, a relación de admitidos elevarase a definitiva.3.- Posteriormente, elaborarase unha nova lista definitiva cos/as candidatos/as definitivamente admitidos/as e excluídos/as, segundo o resultado das emendas a que se refire o parágrafo anterior, que se publicará no taboleiro de anuncios do concello. Na mesma resolución, o alcalde ou concelleiro en quen delegue determinará o lugar, hora e data de comezo do proceso selectivo, así como a composición do Órgano de selección.4.- A inclusión dos aspirantes nas listas de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados para a súa contratación, requisitos que se deberán acreditar segundo o establecido na Base 10ª. 1.- Os membros do tribunal cualificador serán designados polo Alcalde segundo o disposto no artigo 60 do Real Decreto Lexislativo 5/2015, de 30 de outubro, polo que se aproba o texto refundido da Lei do estatuto básico do empregado público, e en atención ao principio de imparcialidade e profesionalidade dos seus membros. Estará constituído por un número impar de membros, funcionarios de carreira ou persoal laboral fixo, non inferior a cinco, debendo designarse o mesmo número de suplentes. A totalidade dos seus membros deberá posuír un nivel de titulación igual ou superior á esixida para o acceso á praza obxecto desta convocatoria. Deberá tenderse na súa composición á paridade entre home e muller. A pertenza ao mesmo será sempre a título individual non podendo ostentarse esta en representación ou por conta de ninguén. Non poderán formar parte do tribunal os funcionarios ou laborais fixos que realizaran tarefas de preparación de aspirantes a probas selectivas nos cinco anos anteriores á publicación da convocatoria.2.- O Tribunal Cualificador estará integrado do seguinte xeito: Presidente: un funcionario de carreira ou persoal laboral fixo. Vogais: tres funcionarios de carreira ou persoal laboral fixo Secretario: un funcionario de carreira ou persoal laboral fixo, que actuará con voz e voto. A súa composición farase pública na mesma Resolución da Alcaldía pola que se aproba a lista definitiva de aspirantes admitidos e excluídos. Os membros do tribunal deberán absterse de intervir, notificándoo á autoridade convocante, cando concorran as circunstancias previstas nos artigos 23 e 24 da Lei 40/2015 do 1 de outubro do réxime xurídico do sector público. Igualmente, os aspirantes poderán recusar aos membros do tribunal cando concorra algunha das circunstancias a que se refire o parágrafo anterior.3.- O tribunal non poderá constituírse nin actuar sen a asistencia de máis da metade dos seus membros (sexan titulares ou suplentes indistintamente). En todo caso será precisa a asistencia do Presidente e do Secretario.4.- O Tribunal poderá dispor a incorporación de asesores especialistas para as probas que estime pertinentes, que colaborarán co órgano de selección exclusivamente no exercicio das súas especialidades técnicas sen que sexan integrantes do tribunal, correspondéndolle o asesoramento e ilustración do parecer dos seus membros.5.- O Tribunal cualificador queda autorizado para resolve-las dúbidas que se presenten e tomar os acordos necesarios para a boa orde do proceso selectivo, en todo o non previsto nestas Bases.6.- Aos efectos de percepción de dietas por asistencias por parte dos membros concorrentes ás sesións que celebre o Tribunal cualificador, estarase ao disposto nos artigos 29 e seguintes do Real Decreto 462/2002, de 24 de maio, sobre indemnizacións por razón de servizo.7.- A Alcaldía resolverá de acordo coa proposta do Tribunal, que terá carácter vinculante.1.- A data e máis a hora na que deberá constituírse o tribunal, así como o día e a hora para o comezo do proceso selectivo convocado serán determinados polo Alcalde mediante resolución, xuntamente coa aprobación da lista definitiva de admitidos e excluídos e a composición do tribunal, que se publicará no Taboleiro de Anuncios do Concello.2.- Con carácter xeral, para aquelas probas que non poidan celebrarse conxuntamente, os aspirantes serán chamados de acordo coa Resolución de 24 de xaneiro de 2019 da Consellería de Facenda (publicado no DOG núm.25, do 5 de febreiro de 2019) pola que se fai público o resultado do sorteo a que se refire o Regulamento de selección de persoal da Administración da Comunidade Autónoma de Galicia, no que a orde de actuación dos aspirantes empezará por aqueles cuxo primeiro apelido comece pola letra <<Q>>. De non contar aspirantes cuxo primeiro apelido empece pola letra indicada, iniciarase a orde de actuación pola letra ou letras seguintes.3.- Os aspirantes serán convocados para cada exercicio en chamada única. A non presentación a calquera dos exercicios no momento de seren chamados comporta que decae automaticamente no seu dereito a participar no exercicio do que se trate e nos sucesivos e, xa que logo, quedará excluído do proceso selectivo. Malia o anterior, nos supostos de caso fortuíto ou forza maior que impedise a presentación dos aspirantes no momento previsto, sempre que estea debidamente xustificado e así o aprecie o Tribunal, poderase examinar ós aspirantes afectados por estas circunstancias, sempre que non rematase a proba correspondente ou de rematar esta, cando non se entorpeza o desenvolvemento da convocatoria con prexuízo para o interese xeral ou de terceiros.4.- Os aspirantes deberán presentarse provistos do DNI ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daquela. Comezada a práctica dos exercicios, o tribunal poderá requirirlles en calquera momento aos aspirantes que acrediten a súa identidade.5.- Para as persoas con discapacidade que o soliciten na instancia, estableceranse as adaptacións posibles de tempo e medios que lles permitan a axeitada realización das probas.6.- O Tribunal, salvo razóns que xustifiquen o contrario, adoptará as medidas oportunas para que os exercicios sexan corrixidos sen coñece-la identidade do aspirante 1.- O sistema de selección será o de oposición libre que consistirá na realización do seguinte exercicio: 1º exercicio: Proba de avaliación de coñecementos. De carácter obrigatorio e eliminatorio, consistente en contestar por escrito, no tempo máximo de 60 minutos, un cuestionario de trinta (30) preguntas tipo test, relativas á historia e a xeografía, ao patrimonio integral (cultural e natural), e os servicios turísticos e complementarios existentes no ámbito territorial do Concello de Laxe e do xeodestino turístico da Costa da Morte. Este exercicio é eliminatorio e valorarase ata un máximo de 30 puntos, sendo excluídos os participantes que non acaden o mínimo de 15 puntos. Cada pregunta correcta puntuarase con 1 punto. No suposto de que os aspirantes xunto coa instancia non acrediten o coñecemento do idioma galego a través da presentación do Título Celga 3 ou equivalente, deberán superar a través da cualificación de apto/non apto unha proba de galego co seguinte contido: O exame consistirá na tradución directa dun texto elixido polo tribunal do castelán para o galego sen axuda de dicionario, nun tempo máximo de 30 minutos. Este exercicio é de carácter obrigatorio e eliminatorio, e corresponderalle ao tribunal determinar o nivel de coñecementos esixidos para alcanzar o nivel de apto.2.- En caso de empate, e tendo en conta o resultado do primeiro exercicio, a orde de prelación establecerase atendendo aos seguintes criterios: 1. Menor número de respostas incorrectas.2. Menor número de respostas non contestadas.3.- A publicación dos resultados obtidos no proceso selectivo, así como o anuncio de convocatoria dos aspirantes, farase exclusivamente no Taboleiro de Anuncios da Casa do Concello.1.- Rematada a cualificación final do proceso selectivo, o Tribunal publicará no Taboleiro de Anuncios do concello a relación dos aspirantes aprobados por orde de puntuación total final para cada un dos programas, con especificación da mesma, e elevará a correspondente proposta de contratación a favor do/s aspirante/s que obtiveran a puntuación máis alta en cada un dos programas (o tribunal cualificador non poderá facer proposta de contratación a favor dun número de aspirantes superior ao das prazas convocadas). A orde de reparto das prazas convocadas farase da seguinte maneira: Primeiro escollerase ao aspirante con maior puntuación do programa da Deputación Provincial da Coruña, e a continuación o aspirante con maior puntuación do programa da Axencia Turismo de Galicia. Non se pode conceder dúas ou máis prazas ao mesmo aspirante.2.- O tribunal elaborará por cada programa, tamén por orde decrecente de puntuación, unha lista de reserva, cun número de aspirantes que será como máximo igual ao de aprobados, na que figurarán aqueles aspirantes que, aínda que superasen o proceso selectivo, non resultasen aprobados por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a formaliza-lo contrato de traballo, o órgano convocante poderá substituílo polo seguinte na orde de puntuación da lista complementaria de reserva de cada un dos programas, segundo a orde de puntuación acadada, de conformidade co previsto no art.61.8 do Real decreto lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Publico.3.- No caso de quedar deserto o proceso selectivo por non superar ningún aspirante a proba ou por non presentarse ningún a esta, o Sr. alcalde queda autorizado a convocalo novamente cantas veces fose necesario, de conformidade coas presentes bases.1.- No prazo de cinco días naturais seguintes á data de publicación do resultado da selección, os aspirantes seleccionados deberá xustificar que reúnen os requisitos esixidos na Base 3ª desta convocatoria, presentando os documentos que non foran presentados xunto coa solicitude para participar neste proceso selectivo, é dicir: Con carácter xeral para ámbolos dous programas: a) Fotocopia compulsada do Documento Nacional de Identidade. b) Fotocopia compulsada do número de afiliación á Seguridade Social. c) Fotocopia compulsada do título esixida en cada un dos programas, ou ben xustificante de ter cumpridos tódolos requisitos para a expedición do mesmo. Se estes documentos estiveran expedidos despois da data de terminación do prazo de presentación de instancias, deberá xustifica-la data en que se finalizaron os correspondentes estudios. d) Certificado/informe médico de non padecer enfermidade ou eiva física que impida o normal desenvolvemento das funcións correspondentes. e) Declaración xurada de non ter sido separado, mediante expediente disciplinario, do servizo de ningunha Administración Pública nin atoparse inhabilitado para o exercicio das funcións públicas por sentencia firme. f) Declaración xurada de non estar incurso en ningunha das causas de incapacidade específica conforme á normativa vixente. g) Declaración xurada de non incorrer en ningún dos supostos de incompatibilidade establecidos na lexislación sobre a materia. h) Os aspirantes que fixeron valer a súa condición de persoas con minusvalía, deberán acreditar tal condición e así mesmo a súa compatibilidade co desenvolvemento das tarefas e funcións correspondentes á praza, mediante certificación expedida polo Organismo competente na materia. Exclusivamente para aquel que acceda polo programa da Axencia “Turismo de Galicia” deberá presentar: - Certificado conforme consta inscrito/a como demandante de emprego no Servizo Público de Emprego de Galicia, tal e como consta na base 3ª. 2.- Se dentro do prazo indicado, salvo casos de forza maior, os aspirantes propostos non presentaran a súa documentación ou non acreditaran reunir os requisitos esixidos, non se poderá proceder ao seu nomeamento, quedando anuladas tódalas súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar neste proceso selectivo. Neste caso, a proposta considerase feita a prol do aspirante que, segundo á orde de puntuación obtida en cada un dos programas, teñan cabida no número de postos convocados; como consecuencia da citada anulación. Unha vez que o/a interesado/a presenta a documentación a que se refire o apartado anterior e sendo a mesma conforme, o órgano competente da corporación procederá ó nomeamento do/a aspirante proposto polo tribunal cualificador. Serán nulos os nomeamentos que se efectúen a favor de aspirantes que estean incursos en causas de incapacidade específica conforme á normativa vixente.1.- A formalización do contrato terá lugar dentro do prazo de cinco días naturais a contar dende a data de notificación do acordo de nomeamento. Quen no prazo indicado non formalice o contrato sen causa xustificada quedará na situación de cesante, con perda de tódolos dereitos derivados da convocatoria e do nomeamento conferido.2.- Previamente á sinatura do contrato, o/as aspirantes nomeados deberán subscribir a declaración a que se refire o artigo 13.1 do Real decreto 598/1985, de 30 de abril, sobre incompatibilidades.3.- Mentres non se formalice o contrato e non se incorpore ao posto de traballo, o/as aspirantes non terán dereito á percepción económica de ningunha clase.4.- A/s persoa/s contratada/s estarán obrigadas a prestar a súa xornada de traballo na medida e forma requiridas polo interese do servizo, con horario de mañá ou de tarde, ou fraccionando a xornada se fora preciso, e de acordo coa lexislación aplicable.1.- O persoal contratado quedará sometido a un período de proba de 15 días, conforme ó artigo 14 do Estatuto de Traballadores, agás cando o traballador/a xa tivera desempeñado as mesmas funcións con anterioridade neste concello baixo calquera modalidade de contratación. Este período de proba non se considerará interrompido polas situacións de incapacidade temporal, maternidade, e adopción ou acollemento, que poidan afectar ao traballador/a.2.-Transcorrido este período de proba se a persoa da que se trate o superase satisfactoriamente, adquirirá plena eficacia o contrato subscrito.1.- Para todo o non previsto nestas bases ou naquilo que as contradigan, será de aplicación supletoria o establecido no Real decreto lexislativo do Estatuto básico do empregado público, na Lei reguladora das bases de réxime local, na Lei de administración local de Galicia, na Lei de medidas para reforma da función pública, no texto refundido da Lei de función pública de Galicia, no Real decreto 896/1991 sobre regras básicas e programas mínimos a que debe axustarse o procedemento de selección dos funcionarios da Administración Local, no Regulamento de selección do persoal da Administración da Comunidade Autónoma de Galicia, no Real decreto 364/1995 polo que se aproba o regulamento xeral de ingreso de persoal ó servizo da administración do estado, no texto refundido da Lei do Estatuto dos traballadores, aprobado por Real decreto lexislativo 1/1995, de 24 de marzo, e na demais lexislación vixente que sexa de aplicación.2.- Agás a convocatoria que se publicara segundo se establece na base 4ª, os sucesivos actos e comunicacións que se deriven da realización deste proceso selectivo faranse públicos exclusivamente a través do Taboleiro de Anuncios da casa do concello.3.- Tódolos actos administrativos derivados desta convocatoria, así como da actuación do Tribunal cualificador, poderán ser impugnados polos interesados nos casos e na forma establecidos pola Lei de procedemento administrativo e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo.4.- Contra as presentes bases e a resolución que as aproba, que pon fin á vía administrativa, poderase interpoñer Recurso Contencioso Administrativo ante o Xulgado contencioso-administrativo, no prazo de dous meses contado desde o día seguinte ao da publicación da convocatoria. Con carácter potestativo e previo, poderá interpoñerse Recurso de Reposición ante o mesmo Órgano que adoptou o acordo de aprobación, no prazo de un mes, contado desde o día seguinte ao da publicación da convocatoria. Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo isto sen prexuízo de que poida exercitar calquera outro que estime procedente. Laxe, 2 de xullo de 2019. O alcalde, José Luís Pérez Añón.- DILIXENCIA.- Para facer constar que as presentes Bases foron aprobadas pola Resolución da Alcaldía núm.523/2019 de 4 de xullo de 2019. A secretaria-interventora Begoña Carrasco García (pode escoller os dous programas se cumpre cos requisitos) O abaixo asinante SOLICITA ser admitido/a ás probas selectivas a que se refire a presente instancia e declara que son certos os datos obrantes nela, e que reúne as condicións esixidas nas bases da devandita convocatoria que declara coñecer, comprometéndose a probar documentalmente tódolos datos que figuran nesta solicitude. Así mesmo, AUTORIZO ao tratamento dos meus datos persoais coa finalidade de levar a cabo a selección de persoal, ao rexistro de solicitudes de candidatos, á cualificación de probas e avaliación, e á súa exposición no taboleiro de anuncios e na páxina web municipal. En a de de 2019. Sinatura SR. ALCALDE DO CONCELLO DE LAXE.